上環站

上環站係港鐵嘅中途站，響香港島中西區上環德輔道中地底，響1983年3月開始起，1986年5月23號起好。呢個站係地底車站，有兩個側式月台，全部月台都有月台幕門。上環站喺計劃之時，叫上環街市站站同林士站。

車站結構

車站樓層

車站大堂 
兩個大堂淨係有兩個位置連接兩個港島線月台，同埋扶手電梯嘅位置設計唔方便，所以乘客由車站大堂來往月台要好耐，喺繁忙時間好迫，好多人都話唔方便。

林士街大堂

林士街大堂原本係計劃緊嘅東九龍綫林士站車站大堂。為免起林士站嘅時候影響上環站運作，前地鐵起上環站時已經響林士街地底預留該站車站大堂同埋月台。林士站本身都有車站控制室、完整嘅車站大堂、商店及客戶服務中心等，具備獨立運作嘅條件。但因為東九龍綫計劃擱置，林士站嘅車站大堂，而家成為上環站嘅其中一個車站大堂，同上環站本身個大堂互不相連。

車站商店及自助服務

車站月台

港島綫月台
上環站港島綫嘅月台設計，有別於港島綫其他車站。1號同2號月台睇落好似兩個響唔同層數嘅單向式月台，但事實上係對向式月台設計，只係兩個月台之間畀牆壁完全阻隔，令乘客唔知道兩月台位於同一層，同南昌站、荃灣西站同坑口站嘅設計類似。以前港島綫西延未通車嗰陣，當港鐵列車響南面嘅2號月台落客後，便會利用無人駕駛列車系統駛入車站西面嘅掉頭路軌，再掉頭進入北面嘅1號月台上客。而上環站掉頭路軌盡頭位於德輔道西同高陞街交界，預留做延伸港島綫之用，詳情東九龍綫預留月台

位於林士街地底嘅空置月台，呈南北走向，同港島綫月台成一直角。該島式月台原本預留做東九龍綫林士站之用，自上環站啟用至今一直空置，月台邊緣設有欄杆以防止乘客誤闖隧道，未裝任何路軌或架空電纜。港鐵公司將月台嘅兩面用磚牆封咗，只留低約60米嘅月台位置，設置通道連接林士街車站大堂同港島綫月台。而喺月台北面有兩條上咗鎖嘅臨時樓梯，方便清潔工人入去隧道做清潔。月台上嘅舊式吊板、柱同埋牆上都無印站名同埋任何資料。以上各點，再加上同上環站一樣以淺棕色為車站主色，同一般車站嘅柔和燈光對照下，成個被荒廢咗嘅月台更加令人覺得陰深恐怖。

由於林士站同上環站本身嘅結構唔同，另外港島西環一帶附近有前身為隔離精神病院嘅高街鬼屋，加上上環多咗一個荒廢月台，因此傳說林士站「猛鬼」，但隨住多方人士考究證據，呢個傳聞亦不攻自破，但就令上環站多咗份神秘感。

該月台而家係兩條單方向通道，一條由上環站2號月台連接林士街大堂，另一條由林士街大堂連接上環站1號月台，2條通道各設有2組共4條扶手電梯，並以圍欄分隔，互不相通。如果乘客錯誤走到連接林士街大堂的通道，則可以用林士街售票大堂嘅升降機到達上環站1號月台，再行去德輔道中大堂。

車站出口 

上環站共設有10個出口，主要往返上環同中環嘅主要商業中心區同埋其他周邊設施。

德輔道中大堂
A - 永樂街
A1 - 德輔道中、興業商業中心、安泰金融中心、嘉華銀行中心、岑氏商業大廈、東協商業大廈
設有輪椅輔助車前往地面
A2 - 文咸東街、金銀業貿易場、禧利街、荷李活道、皇后大道中、上環文娛中心、上環市政大廈、泰達大廈、柏廷坊、御珍閣、東華醫院、永樂街
B - 禧利街
禧利街、中環麗栢酒店、兒童癌病基金、德輔道中、錦甡大廈、海外銀行大廈、寶軒／漢貿商業中心、東寧大廈
C - 西港城
珠江船務大廈、干諾道中、粵海投資大廈、廉政公署、西港城、豫秦商業大廈
設有失明人士引導徑往返地面
D - 港澳碼頭
招商局大廈、港澳碼頭、信德中心、申訴專員公署
設有失明人士引導徑往返地面

林士街大堂
E - 無限極廣場
E1 - 癌症服務中心、康健天地 - 香港聖公會福利協會、金龍中心、租庇利街、Plaza 168、中環中心
設有失明人士引導徑往返地面
E2 - 文咸東街、中區健康院、中遠大廈、新紀元廣場、荷李活道、蘭桂坊酒店、皇后大道中、林士街、華僑永亨銀行大廈、永樂街
設有失明人士引導徑往返地面
E3 - 中保集團大廈、德輔道中、李寶椿大廈、南豐大廈、先施百貨、有餘貿易中心、永安中心
設有輪椅輔助車前往大堂及失明人士引導徑往返地面
E4 - 干諾道中、中旅集團大廈、海港政府大樓、多層停車場
E5 - 無限極廣場

車站周邊

主要大廈及購物中心
西港城
信德中心
無限極廣場
中環中心
申訴專員公署
興業商業中心
安泰金融中心
嘉華銀行中心
岑氏商業大廈
東協商業大廈
金銀業貿易場
泰達大廈
柏廷坊
中環栢麗酒店
錦甡大廈
海外銀行大廈
寶軒／漢貿商業中心
東寧大廈
珠江船務大廈
粵海投資大廈
廉政公署
豫秦商業大廈
招商局大廈
金龍中心
中遠大廈
新紀元廣場
蘭桂坊酒店
永亨銀行大廈
中保集團大廈
李寶樁大廈
南豐大廈
有餘貿易中心
永安中心
中旅集團大廈
海港政府大樓

住宅及屋苑
荷李活華庭
聚賢居
帝后華庭
高樂花園

百貨公司
永安百貨
先施百貨

酒樓及食肆
好彩海鮮酒家
金聚德海鮮酒家
陶源酒家

學校
浸會大學港島中心

公共服務及設施
上環文娛中心
上環市政大廈
東華醫院 
兒童癌病基金
癌症服務中心
康健天地
香港聖公會福利協會
中區健康院
荷李活道文武廟
香港醫學博物館

交通
港澳碼頭
西區海底隧道
多層停車場
德輔道中
文咸東街
荷李活道
高陞街
禧利街
文華里
皇后大道中
皇后大道西
永樂街
租庇利街
林士街
干諾道中
摩羅街
機利文街
中區行人天橋系統
中環至半山自動扶梯系統

鄰接車站

接駁交通 
電車
新世界第一巴士
2、3A、4、4X、18、18X、26、88X、91、720、720P、722、H1
城巴
1、5B、7、10、37A、37B、37X、71、71P、90B、780、788、A11、E11、E11A、E11B、E11S、N8X、N11、N90、NA11
過海隧道巴士
101、104、109、111、111P、113、115、182、182X、307、307A、373、601P、603、603A、603P、619、619X、673、680X、681P、900、905、905A、905P、907B、907C、914、914P、914X、930、930A、930B、930X、948、948A、948B、948P、948X、960、960A、960B、960C、960P、960S、961、961P、961S、962、962A、962B、962C、962E、962G、962P、962S、962X、967、967X、968、968A、968X、969、969A、969B、969C、969P、978、978A、978B、979、980A、980X、981P、982X、985、985A、985B、P960、P968、962N、969N、N121、N182、N307、N368、N373、N619、N680、N691、N930、N962、N969
港島專線小巴
54 - 中環渡輪碼頭 ↔ 瑪麗醫院
渡輪
噴射飛航
香港港澳碼頭 ↔ 澳門港澳碼頭
香港港澳碼頭 ↔ 深圳機場
香港港澳碼頭  ↔ 番禺南沙
香港港澳碼頭  ↔ 深圳蛇口
香港港澳碼頭  ↔ 中山
香港港澳碼頭  ↔ 珠海

利用狀況 
上環站同中環站一樣，位於中西區嘅商業區內，繁忙時間車站都有返放工乘客搭港鐵。加上近住港澳碼頭、巴士總站等交通樞紐，所以每日使用本站轉乘其他交通工具嘅乘客非常之多。使用人士來自帝后華庭、達隆名居、文咸街同埋永樂街往來中環、銅鑼灣及太古城嘅住戶同埋返工人士。

車站歷史 
上環站前身係喺1967年9月嘅《香港集體運輸研究》同1970年《集體運輸計劃總報告書》所提及嘅港島綫上環街市站。而喺1970年嘅方案中，同時建議喺上環街市站起東九龍綫林士站，成為而家上環站雛型。

1980年12月，香港政府正式批准起港島綫，終點站由堅尼地城站縮短至上環站。同1970年方案唔同嘅係，成個車站都向地底下移幾十米，並由島式月台改做側式月台，以便保護四周建築物發展。為避免起東九龍綫終點站嗰時會影響上環站嘅運作，響林士街地底預留咗該站車站大堂及月台。因1983年上半年建造嘅中環站四號月台隧道興建錯誤同埋地面建築物重建搬遷工作出現延誤，上環站趕唔切喺1985年5月31號落成，而需要延至1986年5月23號先至啟用。

另一方面，由於東九龍區人口增長放緩同埋落實搬遷啟德機場，東九龍綫嘅落實一直遙遙無期，而林士街嘅東九龍綫預留月台亦一直空置。1990年，政府更喺《香港運輸政策白皮書》提及東九龍綫原有過海路段由機場快綫取代，並重新規劃東九龍綫，意味住林士街月台將會冇用武之地。

於2003年，地鐵曾經考慮用林士街月台做西港島綫嘅總站。但喺2004年3月嘅計劃中，西港島綫改喺西營盤站同港島綫西延交匯，令林士街月台將來用嘅機會更渺茫。最後佢喺起西港島綫嗰時填平咗。

車站改建
為配合港島綫西延通車、上環站由終點站變成中途站所引致嘅人流方向改變，港鐵公司喺2010年8月28號開始改建上環站，包括改建東大堂、增建洗手間、收窄E3出口以容納新設嘅站外升降機、更換LED光管、信號系統升級、填平林士街月台，以及增建2號月台往東大堂嘅升降機。東大堂改建工程及E3出口翻新工程喺2011年11月13號完成；至於洗手間、出入站及月台往大堂嘅升降機就喺2012年8月26號啟用。

2014年12月28號，港島綫由上環站伸延至港島西區嘅堅尼地城站，取代上環站成為港島綫西端終點站。同時，上環站嘅單向人流設計亦需要作出改變，以配合該站變成中途站嘅人流方向改變。

短期優惠
港鐵曾於2014年12月28號至2015年3月29號西營盤站投入服務前期間推出八達通折扣優惠，持有成人八達通嘅乘客可以喺西營盤站附近嘅四間7-Eleven便利店內嘅自助機拍咭，再喺上環站或香港大學站入閘，就可以享有2蚊車費折扣優惠；而持有特惠八達通嘅乘客就有1蚊車費折扣優惠。

上一站‧下一站

列車班次

林士站鬧鬼傳說

港鐵公司－上環站街道圖
 港鐵公司－上環站位置圖
 港鐵公司－上環站列車服務時間

上環
中西區港鐵車站